அந்த சுருக்கமான நேரத்தில், பொருட்கள் அனைத்துமே உணர்வாக உள்ளது என்று புரிந்துகொண்டேன். மேலும் அதிகமானவற்றை தன்னுள் ஈர்த்துக்கொள்வதற்கு தொடர்ந்து அது போராடுகிறது என்றும் கண்டேன். பொருட்கள் வேறுவேறு படிநிலைகளில் உள்ளது என்பதை நீங்கள் காணவேண்டும். ஒரு பாறை, ஒரு மரம், ஒரு பூனை மற்றும் ஒரு மனிதன் அனைத்தும் இயற்பியல் இருப்பை கொண்டுள்ளது. உயர்வான ஒன்றில் காணப்படுகின்ற ஒரு இருப்பு நிலையானது, தாழ்வான ஒன்றில் காணப்படவில்லை. ஒரு மரத்தில் காணப்படுகின்ற ஒரு உயிர் பாறையில் காணப்படவில்லை. பூனைக்கு புலன்கள் உண்டு. ஆனால் அவை மரத்திடம் காணப்படவில்லை. மிக உயர்வானதொரு உணர்வு மனிதர்களிடம் உள்ளது. அவை பூனையிடம் காணப்படவில்லை. எனவே பூனையைக் காட்டிலும் மனிதனின் நிலை உயர்வானது. மரத்தைக் காட்டிலும் பூனையின் நிலை உயர்வானது. பாறையை காட்டிலும் மரத்தின் நிலை உயர்வானது. உயர்வான நிலைக்கு பொருட்கள் நடத்தும் போராட்டமே பரிணாமம் என்பது.